***„Bizony mondom nektek,***

***amit e legkisebb testvéreim közül eggyel is tettetek,***

***velem tettétek!”***

***(Mt 25,40)***

**SEGÉDANYAG**

**A KATOLIKUS ÓVODÁK PEDAGÓGIAI PROGRAMJÁHOZ**

**Készítették: Farkasné Egyed Zsuzsanna**

**Grolyóné Szabó Éva**

**Szerepi Imréné**

2013. február

Katolikus Pedagógiai Szervezési és Továbbképzési Intézet

**KATOLIKUS ÓVODÁK RÉSZÉRE KÉSZÍTETT SEGÉDANYAG**

**AZ ÓVODAI NEVELÉS ORSZÁGOS ALAPPROGRAMJÁHOZ IGAZÍTVA**

**Jogszabályok jegyzéke**

Magyarország Alaptörvénye (2011. április 25.)

<http://www.komany.hu>

**Törvények**

A nemzeti köznevelésről szóló 2011. évi CXC. törvény

<http://www.njt.hu/cgi_bin/njt_doc.cgi?docid=139880.226437>

1993. évi LXXIX. törvény a közoktatásról és érvényben lévő módosításai

**Egyházi Törvénykönyv**

II. Vatikáni Zsinat dokumentumai

Magyarország 2013. évi központi költségvetéséről szóló 2012. évi CCIV. törvény [MK 2012/172. (XII. 18.)]

Magyarország 2013. évi központi költségvetését megalapozó egyes törvények módosításáról szóló 2012. évi CXCVI. törvény [MK 2012/170. (XII. 15.)]

A gyermekek védeleméről és a gyámügyi igazgatásról és módosításai 1997. évi XXXI. törvény

A lelkiismereti és vallásszabadságról, valamint az egyházról 1990. évi IV. törvény

A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény [MK 2012/164. (2012. XII.7.)]

Az egyes szakképzési és felnőttképzési tárgyú törvények módosításáról szóló 2012. évi CCXV. törvény [MK 2012/180. (XII. 27.)]

1. 2012. évi I. törvény a munka törvénykönyvéről

<http://www.njt.hu/cgi_bin/njt_doc.cgi?docid=143164.222254>

**Rendeletek**

Az Óvodai nevelés országos alapprogramjáról szóló 363/2012. (XII. 17.) Korm. rendelet

<http://www.njt.hu/cgi_bin/njt_doc.cgi?docid=157536.233760>

A Klebelsberg Intézményfenntartó Központról szóló 202/2012. (VII. 27.) Korm. rendelet

A nemzeti köznevelésről szóló törvény végrehajtásáról 229/2012. (VIII. 28.) Korm. rendelet

<http://www.njt.hu/cgi_bin/njt_doc.cgi?docid=154051.227802>

A gyermekvédelmi és gyámügyi feladat-és hatáskörök ellátásáról, valamint a gyámhatóság szervezetéről és illetékességéről 331/2006. ( XII.23.) Kormányrendelet

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet

<http://www.njt.hu/cgi_bin/njt_doc.cgi?docid=154155.227713>

Az esélyegyenlőséget szolgáló intézkedések és az integrációs rendszerben részt vevő intézmények és az ezen intézményekben dolgozó pedagógusok 2012. évi támogatásáról 30/2012.(IX. 28.) EMMI- rendelet

<http://www.kormany.hu/hu/emberi-eroforrasok-miniszteriuma>

A Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról szóló 32/2012. (X. 8.) EMMI rendelet

<http://www.njt.hu/cgi_bin/njt_doc.cgi?docid=154929.229241>

A pedagógiai-szakmai szolgáltatásokról, a pedagógiai szakmai szolgáltatásokat ellátó intézményekről és a pedagógiai szakmai szolgáltatásokban való közreműködés feltételeiről szóló 48/2012. (XII. 12.) EMMI rendelet

<http://www.njt.hu/cgi_bin/njt_doc.cgi?docid=156837.232755>

A pedagógiai szakszolgálatokról (jelenleg még) 4/2010. (I. 19.) OKM rendelet

<http://www.njt.hu/cgi_bin/njt_doc.cgi?docid=130152.230921>

3/2012. (VI.8.) EMMI - rendelet a 2012/2013. tanév rendjéről

Az 1/1998. (VII. 24.) OM rendelethez 7. számú melléklet a 11/1994. (VI.8.) MKM rendelethez Jegyzék a nevelési-oktatási intézmények kötelező (minimális) eszközeiről és felszereléséről és módosításai

Kormányhatározat

Az építésügyi szabályozás ésszerűsítéséről és az ehhez kapcsolódó szabványok felülvizsgálatáról 1357/ 2011. (X.28,)

Továbbá a fenntartói és a helyi (önkormányzati) rendeletek

**Az óvoda hivatalos adatai** (intézmény neve, címe, OM azonosító, székhelye, fenntartója, stb.)

**Működési engedély** (száma, dátuma)

**1. BEVEZETÉS**

A gyermek nevelése elsősorban a család joga és kötelessége, s ebben az óvodák kiegészítő, esetenként hátránycsökkentő szerepet töltenek be.

A gyermek Isten ránk bízott ajándéka. Szüleinek olyan kincse, amelynek értékét gyakran kevéssé ismerik, s a katolikus óvoda evangelizáló munkája során ez a kincs a szülő számára fokozatosan föltárul.

Sok gyermek a katolikus óvodában szerzi első vallásos ismereteit. Életkori sajátosságaiból fakadóan fontos, hogy kezdetben az őt körülvevő felnőttek (óvodapedagógusok és a nevelőmunkát segítők) életpéldájából tapasztalja meg Isten szeretetét.

Az emberi személyiség kialakulása a gyermekkortól kezdve a kamaszkoron át az ifjúkorig hosszú folyamat. Minden korszaknak megvan a maga jellemzője mind érdeklődésben, mind emberi példákban, mind olyan értékekben, amelyre érzékenyek.

Az óvodai nevelés az Óvodai nevelés országos alapprogramjával harmonizálva a gyermeki személyiség teljes kibontakoztatására törekszik a gyermeket megillető jogok tiszteletben tartásával, oly módon, hogy minden gyermek egyenlő eséllyel részesülhessen színvonalas nevelésben. Az óvodás gyermeket, mint fejlődő személyiséget szeretetteljes gondoskodás és különleges védelem illeti meg.

(Az óvoda nevelőtestülete elkészíti saját pedagógiai programját, amelyben megfogalmazza az alapító szándékát, küldetését.)

**1.1. A katolikus közoktatási intézmények küldetése**

*„Menjetek tehát, tegyetek tanítványommá minden népet,… Íme, én veletek vagyok mindennap a világ végéig.” (Mt 28,19-20b)*

A katolikus intézmény küldetése a társadalom felé

Az Egyház Krisztustól kapott parancsa a misszionálás. Az emberek Isten felé vezetése, üdvösségre segítése alapvető magatartása, lelkisége kell, hogy legyen a Krisztust követő embernek (Mt 5,11–16). Bár az Egyház 2000 éves, ezt a feladatot minden embernél újra kell kezdenie.

Az Egyház küldetése, hogy hirdesse az evangéliumot, vagyis kinyilvánítsa mindenki előtt az üdvösség örömhírét. Jézus Krisztus evangéliumában egészen kifejezetten megvan az az igény, hogy belegyökerezzék a hívek lelkébe és életébe. Éppen ez a célja a katolikus óvodai, iskolai nevelésnek is.

A katolikus közoktatás tudatosan arra kötelezi el magát, hogy az egész ember kifejlesztésén munkálkodjék, hiszen Krisztusban a tökéletes emberben, minden emberi érték teljesen kibontakozik, és egymásba fonódik. Ez adja a katolikus iskolák legsajátosabb katolikus jellegét, és ebben gyökerezik az a kötelessége, hogy tisztelje az emberi értékeket, érvényre juttatva azt az autonómiát, amely megilleti őket, s közben betöltve saját küldetését, amely minden ember szolgálatára kötelezi.[[1]](#footnote-1)

A misszionálás egyik eszköze a katolikus óvoda, melyben a nevelés, a gyermek harmonikus személyiségfejlesztése és a tanulás megalapozása folyik.

Korunk nélkülözi a stabil értékrendet. Az egyházi óvoda a krisztusi tanítás fényében felismerve az ember alapvető küldetését, az egészséges személyiség és a hit alapjait egyszerre kívánja megvetni. (Az ember számára megfelelő erkölcsi nevelés szükséges, amelyre azután ráépülhet a hit.)

A családokkal való kapcsolattartás folyamán a katolikus óvoda remélhetőleg egyre több embert segíthet az igaz értékek megtalálására. Éppen ezért a katolikus intézmény nyitott mindazon családok számára, akik elfogadják az óvoda katolikus szellemiségét. Más felekezetből érkező családoknál tiszteletben tartja saját vallási szokásaikat.

A katolikus intézmény küldetése a pedagógus felé

Az Egyházban a katolikus óvoda szerepe egyre nagyobb. „A nevelés eszközei közül a krisztushívőknek különösen nagyra kell értékelniük az iskolákat (óvodákat), amelyek kiemelkedő segítséget nyújtanak a szülőknek nevelési feladatuk teljesítésében.”[[2]](#footnote-2)

„A katolikus iskolában az oktatásnak és a nevelésnek meg kell felelnie a katolikus tanítás elveinek; az oktatóknak pedig ki kell tűnniük helyes tanításukkal és becsületes életükkel.”[[3]](#footnote-3)

Mint minden nevelési és oktatási intézmény, a katolikus óvoda is pedagógusfüggő. Céljait csak akkor érheti el, ha az óvodapedagógusokat, a nevelőmunkát segítő dolgozókat, az egész alkalmazotti közösséget is áthatja a katolikus küldetéstudat. A munkatársak a fenntartó által megfogalmazott erkölcsi elvárásokkal azonosulnak, munkájukat aszerint végzik.

Hangsúlyozni kell, hogy intézményeink nem csupán keresztény intézmények, hanem azon belül katolikus lelkiséggel és szellemiséggel rendelkeznek. Van, kell, hogy legyen katolikus pedagógia is!

A katolikus intézmény küldetése a gyermek felé

A Teremtő öröktől fogva ismer minden embert. Szellemi, lelki, testi értékeket helyezett el a gyermekben, amelyeket a neveléssel kell felszínre hozniuk azoknak, akik a gyermekért felelősek. A szülőnek és a pedagógusnak a mennyei Atya gyermekkel kapcsolatos szándékát kell kifürkésznie és a megvalósulásában segíteni.

**1.2.** **Az Egyház nevelésre irányuló alapelvei**

Az Egyház az emberek üdvösségének szolgálatára irányuló küldetésének megvalósítása során főként azokkal az eszközökkel él, amelyeket maga Jézus Krisztus bízott rá. De fölhasználja azokat az eszközöket is, amelyek különböző korokban és különféle kultúrákban alkalmaztak arra, hogy természetfölötti céljához közelebb segítsék, és előmozdítsák az emberi személy kibontakozását. Az Egyház azért hozza létre iskoláit, intézményeit, mert egészen különleges eszközt lát bennük a teljes ember kiformálására (C.I.C. 794-795. kánon).

A II. Vatikáni Zsinat dokumentumai közül különösen a Gravissimum Educationis Momentum kezdetű leszögezi a katolikus nevelés jelentőségét, amikor ezt írja: „Az egyháznak is feladata a nevelés, sajátos okból: először is azért, mert el kell ismernie, hogy nevelésre képes közösség. Legfőképpen pedig azért, mert kötelessége hirdetni az üdvösség útját minden embernek. A hívők számára át kell adni Krisztus életét és állandó szorgoskodással segíteni kell őket, hogy ennek az életnek teljességére eljussanak.”[[4]](#footnote-4)

A katolikus óvoda, iskola része az Egyház üdvözítő küldetésének, különösen a hitre való nevelés területén. Az Egyház a katolikus óvoda, iskola által, mely fölkínálja korunk embereinek a maga nevelési elgondolását, sajátos módon részt vállal a kulturális párbeszédben, s ezzel elősegíti a valóságos fejlődést, amely az ember személyiségének teljes kibontakozásához vezet.

Amikor a katolikus nevelésről szólunk – Jézus által adott küldetésről van szó –, szükséges megfontolni:

* a Szentírás tanítását, belőle Jézus tanítói és nevelői magatartását, az apostoli küldetést;
* az Egyházi Törvénykönyv rendelkezéseit;
* a zsinati dokumentumokat és a pápai megnyilatkozásokat.

**1.3. A katolikus óvodák pedagógiai programjának** **elkészítésekor** **figyelembe kell**

**venni:**

* az Óvodai nevelés országos alapprogramját;
* az Egyházi Törvénykönyv ide vonatkozó részeit;
* a katolikus egyházi dokumentumok nevelésre vonatkozó részeit;
* a Nemzetiség óvodai nevelésének irányelvét, ha az óvoda nemzetiségi nevelést végez;
* a Sajátos nevelési igényű gyermekek óvodai nevelésének irányelvét, ha az óvoda sajátos nevelési igényű gyermekek nevelését végzi.

**1.4.** **Az óvoda helyi nevelési alapelveinek, értékeinek, célkitűzéseinek megfogalmazása**

* Katolikus óvoda nevelési alapelvei
* Katolikus óvoda nevelési értékei
* Nevelési célkitűzései

**2. KATOLIKUS GYERMEKKÉP, KATOLIKUS ÓVODAKÉP**

**2.1. Katolikus gyermekkép**

Az ember mással nem helyettesíthető, szellemi, erkölcsi és biológiai értelemben is egyedi személyiség és szociális lény egyszerre.

Az óvodai nevelés gyermekközpontú, befogadó. Ennek megfelelően a gyermeki személyiség kibontakozásának elősegítésére törekszik, biztosítva minden gyermek számára, hogy egyformán magas színvonalú és szeretetteljes nevelésben részesüljön, s meglévő hátrányai csökkenjenek. Nem ad helyet semmiféle előítélet kibontakozásának.

Az alábbi faladatok módjának, mikéntjének megfogalmazásából rajzolódjon ki a katolikus gyermekkép:

* Keresztény szemlélet hassa át az óvodai nevelés pedagógiai alapelveit.
* Az óvodai nevelés gyermekközpontú, az egész személyiséget fejleszti:
  + a megfelelő személyi és tárgyi környezettel,
  + a vallási neveléssel, keresztény értékek hordozásával, megismertetésével,
  + az egészséges életmód alakításával,
  + az érzelmi neveléssel,
  + az erkölcsi neveléssel,
  + a közösségi neveléssel,
  + az anyanyelvi neveléssel,
  + az egyéni készségeknek és képességeknek megfelelő, tevékenységbe ágyazott értelmi fejlesztéssel,
  + a testi és lelki szükségletek kielégítésével.

A gyermekek esélyegyenlőségét szolgáló intézkedések megfogalmazása (tárgyi,

személyi feltételek megléte).

**2.2. Katolikus óvodakép**

Az óvodáskorú gyermek nevelésének elsődleges színtere a család.

A katolikus óvoda a katolikus köznevelési rendszer szakmailag önálló nevelési intézménye, amely kiegészítője a családi nevelésnek a gyermek 3. életévétől az iskolába lépésig. Biztosítja az óvodáskorú gyermek fejlődésének és nevelésének legmegfelelőbb feltételeit. Az óvoda funkciói: óvó-védő, szociális, nevelő-személyiségfejlesztő funkció, melynek megvalósulása során a gyermekekben megteremtődnek a következő életszakaszba (a kisiskolás korba) való átlépés belső pszichikus feltételei.

Az óvodai nevelésben alkalmazott pedagógiai hatásoknak, módszereknek a gyermek személyiségéhez kell igazodniuk. Az óvoda pedagógiai tevékenységrendszerével és tárgyi környezetével hozzájárul az emberi értékek közvetítéséhez.

* Az intézmény történeti áttekintése
* Óvodaarculat (óvoda védőszentje)
* A katolikus óvodai nevelésben megjelenítendő értékek:
  + a gyermek egészséges fejlődéséhez és fejlesztéséhez szükséges személyi, tárgyi környezet biztosítása,
  + a gyermeki személyiség tisztelete, elfogadása, a szeretet, a megbecsülés és a bizalom légköre,
  + a nevelésben alkalmazott pedagógiai intézkedések,
  + a keresztény pedagógia megjelenítése a gyermek személyiségének alakításában,
  + a testi, a szociális és az értelmi képességek egyéni és életkor-specifikus alakítása,
  + a gyermeki közösségben végezhető sokszínű – életkornak és fejlettségnek megfelelő – tevékenységek biztosítása, különös tekintettel a mással nem helyettesíthető játékra,
  + a játékon és tevékenységeken keresztül az életkorhoz és a gyermek egyéni képességeihez igazodó műveltségtartalmak, emberi értékek közvetítése,
  + a nemzetiséghez tartozó, valamint a migráns gyermekek önazonosságának megőrzése, ápolása, erősítése, átörökítése.

**3. A KATOLIKUS ÓVODAI NEVELÉS FELADATAI**

**Az óvodai nevelés általános feladatai**

A katolikus óvodai nevelés feladata az óvodáskorú gyermek testi és lelki szükségleteinek kielégítése. Ezen belül:

* + a hitre nevelés erősítése,
  + az egészséges életmód alakítása,
  + az érzelmi, az erkölcsi és a közösségi nevelés biztosítása,
  + az anyanyelvi, az értelmi fejlesztés és nevelés megvalósítása.

**3.1. A hitre nevelés erősítése**

* A katolikus embereszmény, Krisztus mértéke szerinti élet megalapozása;
* Isten szeretetének megvilágítása a gyermekben;
* a keresztény családi nevelés folytatásaként a katolikus értékek erősítése és kiegészítése, valamint közvetítése a gyermek által a családba;
* a katolikus hitélet megtapasztalása az óvodai élet során;
* a Krisztustól tanult erények: felebaráti szeretet, megbocsátás, segítőkészség, bűnbánat, önzetlenség, figyelmesség fejlesztése;
* a katolikus vallási élet eszközei: Egyház, egyházi év, liturgia, szentek tisztelete;
* a teremtett világra való rácsodálkozás képességének kialakítása, fejlesztése (öröm, hála, megbecsülés, védelem, óvás, felelősség, stb.).

**3.2. Az egészséges életmód alakítása**

Az óvodáskorban kiemelt jelentőségű az egészséges életmódra nevelés, az egészséges életvitel igényének alakítása, a gyermek testi fejlődésének elősegítése.

Ezen belül feladat:

1. a gyermekek gondozása, testi szükségleteinek, mozgásigényének kielégítése;
2. a harmonikus, összerendezett mozgás fejlődésének elősegítése;
3. az önmaguk és környezetük esztétikuma iránti igény alakítása;
4. a mozgásigény figyelembevételével a gyermeki testi képességek fejlődésének segítése, testedzés, testi nevelés, prevenció biztosítása;
5. a szabadban való tartózkodás és tevékenykedés megszervezése;
6. a gyermek egészségének védelme, edzése, óvása, megőrzése;
7. az egészséges életmód, a testápolás, az étkezés, az öltözködés, a pihenés, a betegségmegelőzés és az egészségmegőrzés szokásainak alakítása, megfelelő egészségügyi szokások elsajátíttatása;
8. az étkezési kultúra alakítása, erősítése;
9. a korszerű táplálkozás biztosítása;
10. a higiénikus szokások, szabályok kialakítása, intimitás tiszteletben tartása;
11. a környezet védelméhez és megóvásához kapcsolódó szokások alakítása, a környezettudatos magatartás megalapozása;
12. megfelelő szakemberek bevonásával – a szülővel, az óvodapedagógussal együttműködve – speciális gondozó, prevenciós és korrekciós testi, lelki nevelési feladatok ellátása.

**Egészségnevelési elvek megfogalmazása** (személyi, tárgyi feltételek biztosítása, gyermeki tevékenységekben való megjelenítése a helyi adottságok figyelembevételével).

* 1. **Az érzelmi, az erkölcsi és a közösségi nevelés biztosítása**

Az óvodáskorú gyermek egyik jellemző sajátossága magatartásának érzelmi vezéreltsége. Elengedhetetlen, hogy a gyermeket az óvodában érzelmi biztonság, állandó értékrend, derűs, kiegyensúlyozott, szeretetteljes légkör vegye körül.

A gyermeki magatartás alakulása szempontjából az óvodapedagógus és az óvoda valamennyi alkalmazottjának kommunikációja, bánásmódja és viselkedése modell értékű szerepet tölt be.

Feladat:

1. a teremtő Isten gondoskodásának megélése;
2. gyermek – gyermek, gyermek – felnőtt (alkalmazotti közösség), felnőtt – felnőtt kapcsolatának pozitív attitűdje;
3. az erkölcsi tulajdonságok megalapozása, a gyermeki jellem alakítása;
4. a türelem, szociális érzékenység formálása;
5. az érzelmek megjelenítésének formái, önkifejező és önérvényesítő törekvések segítése;
6. a bizalom, szeretet, féltés, félelem kifejezése;
7. az önfegyelem, fegyelem udvariasság elsajátíttatása;
8. a szokás- és normarendszer megalapozása;
9. a szocializáció, társadalmi elvárások tudatosítása, a különbözőség elfogadása és tisztelete;
10. a kiemelt figyelmet igénylő (hátrányos helyzetű, halmozottan hátrányos helyzetű, nehezen szocializálható, valamint kiemelkedő képességű) gyermekek elfogadó szeretete, szükség esetén segítése megfelelő szakemberek közreműködésével;
11. a természetes társas kapcsolatok alakítása, segítése;
12. a természetben és az emberi környezetben jelenlévő jóra és szépre való rácsodálkoztatás, mindezek megbecsülésére nevelés;
13. a hagyományaink ápolása, jeles napok feldolgozása közös élményeken alapuló tevékenységek gyakorlásával;
14. a hazaszeretet és a szülőföldhöz való kötődés alapozása;
15. az egyházi, világi ünnepek megélése.

Azoknak a nevelési feladatoknak és tevékenységeknek a megfogalmazása, amelyek biztosítják a gyermek személyiségének fejlődését, közösségi életre történő felkészítését, a kiemelt figyelmet igénylő gyermekek egyéni fejlesztését, fejlődésének segítését, valamint a szociális hátrányok enyhítését segítő tevékenységeket.

* 1. **Az anyanyelvi, az értelmi fejlesztés és nevelés megvalósítása**

**Az anyanyelvi nevelés és fejlesztés** valamennyi tevékenységi forma keretében megvalósuló feladat. Az óvodai nevelő tevékenység egészében jelen van a beszélő környezet, a nevelőközösség mintaadó, példaadó beszédkultúrája, szabályközvetítése.

Feladat:

1. az anyanyelv ismeretére, megbecsülésére, szeretetére nevelés;
2. beszélő és meghallgatni tudó környezet alakítása;
3. a gyermekek kommunikációra ösztönzése, metakommunikáció fejlesztése;
4. a tapasztalatok, élmények verbális kifejezésére nevelés;
5. a gyermeki kérdések támogatására és a válaszok igénylésére ösztönzés.

Az óvodai nevelés a gyermek érdeklődésére, kíváncsiságára, valamint meglévő tapasztalataira, élményeire és ismereteire építve biztosítja a gyermekeknek a változatos tevékenységeket.

**Az értelmi fejlesztés és nevelés megvalósítása** a fejlődést elősegítő környezetben.

További feladat:

* spontán és tervezetten szerzett tapasztalatok, ismeretek tapasztalati úton történő bővítése, rendszerezése;
* gyakorlás különböző tevékenységekben és élethelyzetekben az életkori sajátosságokra, élményekre és tapasztalatokra építve;
* az értelmi képességek (érzékelés, észlelés, emlékezet, figyelem, gondolkodás, képzelet, kreativitás, alkotóképesség) fejlesztése;
* az egyéni fejlődési ütemnek megfelelően az ismeretek, jártasságok, készségek alapozása.

**4. A KATOLIKUS ÓVODAI ÉLET MEGSZERVEZÉSÉNEK ELVEI**

**4.1. Személyi feltételek**

A katolikus óvodapedagógus és az óvoda működését segítő nem pedagógus alkalmazottak viszonya az egyházhoz, nemzethez, hazához, embertársakhoz, szakmához, óvodához, munkatársakhoz, családokhoz, a gyermekek szüleihez, a gyermekekhez meghatározó. Ezeket a keresztény értékeket képviselve életük a gyermek számára követendő mintává, modellé válik.

Az óvodai nevelőmunka középpontjában a gyermek áll. A nevelőmunka kulcsszereplője az óvodapedagógus, akinek személyisége meghatározó a gyermekek számára. Jelenléte a nevelés egész időtartamában fontos.

A katolikus óvodákban dolgozók közössége nem tesz különbséget gyermek és gyermek között.

A sajátos nevelési igényű gyermekek fejlesztése speciálisan képzett szakemberek közreműködését igényli.

Nemzetiséghez tartozó és migráns gyermekeket nevelő óvodákban dolgozóknak feladatuk, hogy megvalósítsák a kapcsolódó nevelési célkitűzéseket.

**4.2. Tárgyi feltételek**

* Az óvoda rendelkezzen a pedagógiai program megvalósításához szükséges tárgyi

feltételekkel.

* Tegye lehetővé a mozgás- és játékigények kielégítését.
* A gyermekek által használt tárgyi felszerelések legyenek számukra hozzáférhetően

elhelyezve.

* Felszereltsége feleljen meg a gyermek változó testméretének, egészségük

megőrzése érdekében legyen biztonságos, a baleset-megelőzést szolgálja.

* Biztosítson megfelelő munkakörnyezetet az óvodai munkatársaknak.
* Teremtsen lehetőséget a szülők fogadására.

**4.3. Az óvodai élet megszervezése**

Az óvodainevelés a katolikus óvodáinkban csak a fenntartó által jóváhagyott pedagógiai program alapján történhet és a gyermek neveléséhez szükséges, a teljes óvodai életet magába foglaló tevékenységek keretében szervezhető meg, az óvodapedagógus feltétlen jelenlétében és közreműködésével.

Szempontok:

* az óvoda alapdokumentumainak harmonizálása,
* az óvoda helyi sajátosságait figyelembe vevő tervezés,
* a helyi szokások és a gyermekek egyéni szükségleteinek megjelenése a napirendben és hetirendben,
* a gondozásnak kiemelt szerepe van a gyermekek önállóságának segítésében, együttműködve a gondozást végző munkatársakkal,
* rugalmas, folyamatos napirend, amelyben a játék kitüntetett szerepet kap,
* megfelelő időtartamú, párhuzamosan is végezhető, differenciált tevékenységek, melyek harmonikus arányban vannak,
* a gyermekek fejlődésének nyomon követése és erről a szülők tájékoztatása.

**JAVASLAT AZ ÓVODAI CSOPORTOK NAPIRENDJÉRE**

|  |  |
| --- | --- |
| **Időtartam \*** | **Tevékenység** |
| 7.00-12.00 | 1. Gondozási feladatok (tisztálkodás, étkezés, öltözködés) 2. Szabad játék, párhuzamosan is tervezett differenciált tevékenység a csoportszobában vagy a szabadban 3. Hitre nevelés, az elcsendesedés feltételeinek megteremtése 4. Mindennapos frissítő mozgás vagy tervszerűen szervezett mozgás (teremben, tornateremben, vagy a szabadban) 5. Ismerkedés a teremtett világgal, megfigyelések végzése spontán és tervezetten szervezett formában 6. Az egészséges életmódot erősítő egyéb tevékenység a szabad levegőn 7. Játékba és tevékenységbe ágyazott, a gyermekek egyéni képességei-hez igazodó műveltségtartalmak közvetítése 8. Tevékenységekben megvalósuló tanulás    * Verselés, mesélés    * Ének, zene, énekes játék, gyermektánc    * Rajzolás, festés, mintázás, kézi munka    * Mozgás    * A külső világ tevékeny megismerése      + Matematikai tartalmú tapasztalatok szerzése |
| 12.00-15.00 | 1. Gondozási feladatok (tisztálkodás, étkezés, öltözködés) 2. Pihenés |
| 15.00-17.00 | 1. Gondozási feladatok (tisztálkodás, étkezés, öltözködés) 2. Szabad játék, párhuzamosan is végezhető tevékenység a szülők érkezéséig |

\* Az Alapító Okiratban meghatározott óvodai nyitva tartás figyelembevételével!

**A TEVÉKENYSÉGEK JAVASOLT SZERVEZETI FORMÁI**

|  |  |
| --- | --- |
| **Tervezetten szervezett tevékenységek** | **Párhuzamosan is végezhető differenciált és csoportos tevékenységek szervezése** |
| 1. Hitre nevelés 2. Mozgás 3. Mozgásos játék (mindennapos mozgás) | 1. Játék 2. Verselés, mesélés 3. Ének, zene, énekes játék, gyermektánc 4. Rajzolás, festés, mintázás, kézi munka 5. Mozgás 6. A külső világ tevékeny megismerése 7. Matematikai tartalmú tapasztalatok |

**4.4. Az óvoda kapcsolatai**

Az óvodapedagógus a kapcsolattartás során vegye figyelembe a családok sajátosságait, szokásait. Az együttműködés során érvényesítse az intervenciós gyakorlatot, azaz a segítségnyújtás családhoz illesztett megoldásait.

* A katolikus óvodákban az óvodapedagógusok, szülők, gyermekek együttműködésének formái, továbbfejlesztésének lehetőségei:
  + kiemelt fontosságú a szülőkkel való szoros kapcsolattartás, evangelizálás,
  + a családlátogatás, a gyermek otthoni környezetének megismerése,
  + a fogadóóra, a megbeszélések a gyermek fejlődésének a szülővel való együttes nyomon követését szolgálja,
  + internetes kapcsolattartás, elektronikus levelezés lehetőségei,
  + szülői értekezletek szervezése,
  + szülői közösség, óvodaszék működésének segítése,
  + játszónapok, foglalkoztató tevékenységek, nyílt napok lehetőségének megteremtése,
  + közös kulturális programok szervezése,
  + kirándulás katolikus hitünkhöz kapcsolódó helyekre,
  + közös szentmisén való részvétel,
  + az óvodát népszerűsítő egyedi programok megvalósítása.
* Kapcsolat az óvodába lépés előtti intézményekkel:
  + a bölcsődével,
  + a családi napközivel,
  + a szociális intézményekkel.
* Kapcsolat az óvodai élet során:
  + az intézmény fenntartójával,
  + a társintézményekkel,
  + a Gyermekjóléti Szolgálattal,
  + a Családsegítő Központtal,
  + a gyermekvédelmi ügyintézővel,
  + a Pedagógiai Szakszolgálat intézményeivel,
  + a Szakértői és Rehabilitációs Bizottsággal,
  + a Kormányhivatalokkal és a Tankerületekkel,
  + a Karitász-csoportokkal,
  + a Máltai Szeretetszolgálattal,
  + az egészségügyi szervezetekkel,
  + a gyermekotthonokkal,
  + a közművelődési intézményekkel
  + a nemzetiségi önkormányzatokkal, szervezetekkel.
* Kapcsolat az óvodai élet után:
  + az iskolákkal,
  + a nevelőotthonokkal.

**5. A KATOLIKUS ÓVODA TEVÉKENYSÉGI FORMÁI ÉS AZ ÓVODAPEDA-**

**GÓGUS FELADATAI**

Az óvodai élet tevékenységi formáinak tervezésekor javasoljuk, hogy jelenjen meg:

* + a cél,
  + a feladat,
  + a tartalom,
  + az óvodapedagógus faladata,
  + a pedagógiai munkát segítők feladata.

**5.1. Hitre nevelés**

A hit Isten ajándéka

* A hit hallásból ered, azonban szükséges a példa is:
  + megtapasztalás,
  + érzelmi biztonság,
  + szerető, elfogadó légkör, bizalom,
  + az összetartozás élménye,
  + iskolába lépés idején a hit tovább élése.
* Az óvoda missziós feladatai:
  + a családok bekapcsolása az egyházközség életébe,
  + a közös imádság, a közös munka és a közös szórakozás megtartó erő.
* A hitre nevelés átszövi az óvodai élet egészét:
  + a köszönési módban,
  + a mindennapos lelki beszélgetés során,
  + az étkezés előtti és utáni imádságban,
  + a templomlátogatások során,
  + a játékban,
  + a tevékenységekben megvalósuló tanulásban,
  + a délutáni pihenés előtti imában, fohászban,
  + a hazamenetel előtti imában, fohászban.
* A liturgikus év eseményei:
  + karácsonyi ünnepkör,
  + húsvéti ünnepkör (az ünnepekre készülve jócselekedetek gyűjtése),
  + templomlátogatás, ismerkedés a liturgia eszközeivel,
  + templomlátogatás során a helyes viselkedési szokások megismertetése,
  + közös szentmise-látogatás a családokkal,
  + imádságok tanulása.
* Az erkölcsi nevelés (közösségi és egyéni nevelés, családi nevelés, keresztény

erények) átszövi az óvodai élet egészét:

* + a közös élményeket nyújtó tevékenységek során,
  + az erkölcsi tulajdonságok megalapozása, kialakítása közben (együttérzés, segítőkészség, önzetlenség, figyelmesség, akarat),
  + a biztonságérzet erősítése során (feltétel nélküli szeretet, elfogadottság, bizalom élménye).

A gyermeki magatartás alakulása szempontjából modell értékű az óvodában dolgozók kommunikációja, bánásmódja és viselkedése.

* Ünnepek és megemlékezések

Feladat:

* + az ünneplés jelentőségének megéreztetése,
  + az ünnep érzelmi tartalommal való megtöltése,
  + az ünnep, jeles nap kiemelése a mindennapi élet eseményeiből,
  + az ünnep előkészítése és lezárása.

**5.2. Játék**

A játék a kisgyermekkor legfontosabb és legfejlesztőbb tevékenysége, az óvodai nevelés leghatékonyabb eszköze. Az óvodás gyermek társas kapcsolatának és játéktartalmának alakulása az óvodába lépéstől az iskolába lépésig tart. Az óvodában előtérbe kell helyezni a szabadjáték túlsúlyának érvényesítését. A játék kiemelt jelentőségének meg kell mutatkoznia a napirendben, időbeosztásban, továbbá a játékos tevékenységszervezésben is.

A játék során:

* a pedagógus utánozható mintát ad, majd bevonható társ marad,
* indirekt játékirányítás módszerével alakítsa a szabad játékot, amely

hosszantartó és zavartalan kell, hogy legyen,

* jelenlétével tegye lehetővé a gyermekek közötti játékkapcsolatok alakulását,
* váljék a játék a pszichikumot, kreativitást fejlesztővé, erősítővé és élményt

adóvá,

* az óvodapedagógusok feladata az élményszerzés lehetőségének megteremtése,

amely alap a különböző játékformákhoz, a gyakorló játékokhoz, a szimbolikus

játékokhoz, a konstruáló játékokhoz, a szabályjátékokhoz,

* a játékhoz a helyi adottságoknak megfelelően kialakított helyre és egyszerű, alakítható, a gyermeki fantázia kibontakozását segítő anyagokra, eszközökre, játékszerekre van szükség,
* a játék által keresztény értékekre fogékony, kreatív, társaikhoz alkalmazkodni tudó, aktív, feladatokat értő és megtartó gyermek nevelése a katolikus óvodapedagógus feladata,
* jelenjen meg az anyanyelvi nevelés,
* alakuljon a társas kapcsolatok szintje, minősége,
* erősödjenek a katolikus magatartásformák és szokások.

**5.3. Verselés, mesélés**

A játékos mozgásokkal is összekapcsolt mondókák, dúdolók, versek hozzájárulnak a gyermek érzelmi biztonságához és anyanyelvi neveléséhez.

Feladatok:

* mindennapos mondókázás, verselés, mesélés,
* mesetudat erősítése, a belső képalkotás folyamatának elősegítése,
* irodalmi élmény nyújtása, népi, klasszikus és kortárs irodalmi műveken keresztül,
* érzelmi, esztétikai nevelés,
* közösségi élmény erősítése, személyiségfejlesztés a néphagyomány őrzésével a nemzetiségi és migráns gyermekek esetében is,
* bábozás, dramatizálás:
  + óvodapedagógus bábjátéka,
  + kommunikáció,
  + gyermek bábjátéka,
  + bábkészítő tevékenység,
  + esztétikai élménynyújtás,
  + személyiségjegyek tükröződése,
  + testséma fejlesztés,
  + drámajáték elemek,
  + szerepazonosulás,
  + metakommunikáció,
* önálló versmondásra, mesélésre ösztönzés,
* nemzeti, keresztényi tudat erősítése,
* bibliai történetek hallgatása,
* ünnepek értékének növelése,
* a könyv szeretetére, olvasóvá nevelés,
* saját vers- és mesealkotásra, annak mozgással, ábrázolással történő kifejezésére ösztönzés.

**5.4. Ének, zene, énekes játék, gyermektánc**

Az óvodai ének-zenei nevelés feladatainak eredményes megvalósítása megalapozza, elősegíti a zenei anyanyelv kialakulását.

Feladatok:

* az élhangsúlyos magyar beszéd erősítése,
* érzelmi nevelés az ölbeli játékoktól az énekes népi játékokig,
* zenehallgatás,
* egyházi zene, vallásos tartalmú dalok,
* esztétikai nevelés a zenei élményen és a mozgásokon keresztül,
* a gyermek-, néptáncok és népi játékok, hagyományok megismertetése,
* fejlettségnek megfelelő hangterjedelem megválasztása,
* a hallás fejlesztése,
* ismerkedés a hangszerekkel,
* ritmusérzék fejlesztése,
* éneklési készség fejlesztése,
* zenei anyanyelv elsajátítása,
* zenei kreativitás, improvizáció fejlesztése,
* ismerkedés a nemzeti és nemzetiségi értékeket hordozó hagyományos és kortárs művészeti alkotásokkal.

**5.5. Rajzolás, festés, mintázás, kézi munka**

Az ábrázoló tevékenységek az egész nap folyamán a tér és a változatos eszközök meglétével biztosítottak.

Feladatok:

* érdeklődés felkeltése az ábrázolás tevékenysége iránt,
* szokásrendszer alakítása,
* különböző anyagok, változatos technikák, eljárások, eszközök kipróbálása, megismertetése,
* az alkotás örömének megtapasztalása, önkifejezésre ösztönzés,
* esztétikai élmények befogadása, a környezet esztétikai alakítása,
* vallásos témák megjelenítése,
* térbeli tájékozódás, szín és formavilág gazdagítása,
* a finommotorika fejlesztése,
* érzelmek, gondolatok megjelenítése a gyermeki alkotásokban,
* műalkotás-elemzés, ismerkedés népművészeti elemekkel.
  1. **Mozgás**

A rendszeres napi egészségfejlesztő testmozgás a pszichomotoros készségek és képességek fejlesztését szolgálja. A komplex testmozgások beépülnek az óvodai élet egyéb tevékenységeibe is, miközben együtt hatnak a gyermek személyiségének – pozitív énkép, önkontroll, érzelemszabályozás, szabálykövető társas viselkedés, együttműködés, kommunikáció, problémamegoldó gondolkodás – fejlődésére.

Feladatok:

* mozgásigény kielégítése, mozgásöröm átélése az óvodai nevelés minden napján,
* baleset-megelőzés a megfelelő környezet biztosításával,
* erkölcsi nevelés,
* egészséges életmód kialakítása,
* tudatos mozgásfejlesztés szabad levegőn is,
* mozgásos játékok beépítése,
* testi képességek fejlesztése, önbizalom erősítése,
* változatos eszközök alkalmazása,
* nagymozgás és finommotorika fejlesztése, fegyelmezett mozgás elősegítése,
* harmonikus, összerendezett mozgás fejlődésének elősegítése,
* tartásjavítás, lábtorna beépítése a mindennapos mozgásba.

**5.7. A külső világ tevékeny megismerése**

A gyermek aktivitása és érdeklődése során tapasztalatokat szerez a szűkebb és tágabb természeti – emberi – tárgyi környezet formai, mennyiségi, téri viszonyairól. A valóság felfedezése során pozitív érzelmi viszonya alakul a természethez, az emberi alkotásokhoz, tanulja azok védelmét, az értékek megőrzését.

**Környezeti nevelési elvek megfogalmazása** (feltételek biztosítása, gyermeki tevékenységekben való megjelenítése a helyi adottságok figyelembevételével).

Feladatok:

* rácsodálkozás a teremtett világ szépségeire, annak megismerése, megszeretése és védelme (öröm, hála);
* életkornak megfelelő szintű tájékozódás, eligazodás segítése;
* ismerkedés a természeti és társadalmi környezettel, a változások folyamatos megfigyelése;
* ismerkedés a szülőföld és a közvetlen környezet hagyományaival, szokásaival és a családi, tárgyi kultúrával;
* megfigyelő séták, kirándulások szervezése;
* ismeretek gyűjtése tapasztalati úton (évszakok, jelenségek, növények, állatok);
* a természetsarokban történő változások folyamatos megfigyelése;
* a környezet megismerésére, védelmére, óvására nevelés;
* környezettudatos magatartás alapozása, alakítása;
* a közlekedés biztonságára, önfegyelemre, egymás óvására nevelés;
* a környezetkultúra és a biztonságos életvitel szokásainak alakítása;
* az önálló véleményalakítás, döntésképesség fejlesztése kortárs kapcsolatokban és a környezet alakításában;
* ismerkedés épített környezettel, kiemelten egyházi épületekkel, műalkotásokkal;
* ismerkedés egyházi helyiségekkel, eszközökkel, viselkedési szabályokkal;
* részvétel egyházi ünnepeken;
* matematikai tartalmú tapasztalatok, ismeretek szerzése és alkalmazása a tevékenységekben;
  + téri tájékozódás alakítása,
  + mennyiségi, alaki, tér és síkbeli fogalmakkal való ismerkedés, tájékozódás,
  + ítéletalkotás és mennyiségszemlélet alakítása, segítése.
  1. **Munka jellegű tevékenységek**

A személyiségfejlesztés fontos eszköze a cselekvő tapasztalatszerzés. A környezet megismerésének a munkavégzéshez szükséges attitűdök és képességek, készségek, tulajdonságok alakításának fontos lehetősége az óvodában a dolgozók példája. A gyermeki munka tudatos irányítása pedagógiai szervezést, együttműködést igényel, amelyben szükséges a folyamatos, konkrét, a gyermeknek saját magához mérten fejlesztő értékelése.

Feladatok:

* Az önkiszolgálás;
  + öltözködés,
  + testápolási teendők,
  + étkezéssel kapcsolatos tevékenységek.
* A közösség érdekében végzett munka;
  + a naposi tevékenység,
  + csoport életéhez kapcsolódó állandó feladatok.
* Az alkalomszerű munkák és egyéni megbízatások;
  + a környezet rendjének biztosítása,
  + segítés a felnőttnek, egymásnak és a kisebbeknek,
  + egyéb megbízatások teljesítése.
* Az évszakoknak megfelelő tevékenységek;
  + csoportszobában,
  + udvaron,
  + az óvoda környezetében.
  1. **A tevékenységekben megvalósuló tanulás**

Az óvodában a tanulás folyamatos, részben utánzásos, spontán és szervezett, természetes és szimulált környezetben szervezeti és időkeretben megvalósuló tevékenység. A tanulás nemcsak társadalmilag hasznos ismeretek elsajátítása, hanem a teljes személyiség fejlődését és fejlesztését támogató kölcsönösség, elfogadás és elfogadottság élményének sokféle módon történő megélése.

Feladat:

* elsődleges a tevékenységhez kötött tanulás, az egyéni adottságok figyelembevétele, az optimális terhelhetőség és a motiválás;
* a vizuális, akusztikus, kinesztetikus észlelés és érzékelés képességének, a verbális emlékezet fejlesztésének játékos megvalósítása, melyet az óvodapedagógus a tanulást támogató környezet megteremtésével ér el;
* építsen a gyermek előzetes élményeire, tapasztalataira, ismereteire;
* jelenjen meg a gyermeki kérdésekre, válaszokra épülő ismeretszerzés, gyakorlati problémamegoldás;
* fontos a felfedezés lehetőségeinek biztosítása, a kreativitás erősítése, a spontán szerzett játékos tapasztalatok, ismeretek rendszerezése, egymásra épülése;
* megjelenik a kognitív képességek tevékenységbe ágyazott alakítása;
* a gyermekek kompetenciájának fejlesztése;
* a tanulás akadályba ütközése esetén a gyermek fejlődési üteméhez igazodóan egyéni felzárkóztatás, fejlesztés szükséges;
* tehetségígéretre utaló tulajdonságok megléte esetén nagyobb figyelem, egyéni fejlesztés szükséges;
* az óvodapedagógus személyre szabott pozitív értékeléssel kell, hogy segítse a gyermek személyiségének kibontakozását, tanulását.

1. **A FEJLŐDÉS JELLEMZŐI AZ ÓVODÁSKOR VÉGÉRE**

A kisgyermekek többsége óvodáskor végére eléri az iskolai élet megkezdéséhez szükséges fejlettségi szintet, belép abba az állapotba, amelyben majd az iskolában, az óvodásból iskolássá szocializálódik.

Feladatok:

* a rugalmas iskolakezdéshez figyelembe kell venni az életkoron túl az egyéni fejlettségi szintet;
* az iskolakezdéshez testi, lelki és szociális értettség szükséges, melyek közül egyik sem hanyagolható el, mindegyik egyformán szükséges az eredményes iskolai munkához;
  + a testi fejlettség szintje (alakváltozás, teherbírás, összerendezett, harmonikus mozgás, testi szükségletek kielégítésének szándékos irányítására való képesség),
  + a lelki képességek szintje (lelkileg kiegyensúlyozott, ismeri a viselkedés általános szabályait, a tanuláshoz szükséges képességek fejlettsége, szándékos bevésés és figyelem megfelelő kommunikáció, elemi ismeretek önmagáról, a környezetéről),
  + a szociális képességek szintje (szociális érettség, elfogadás, együttműködés, kapcsolatteremtés, alkalmazkodóképesség, feladattudat kialakulóban, az ismeretszerzési tevékenységhez szükséges tulajdonságok megléte),
* ötéves kortól (2014. szeptember 1-től 3 éves kortól) kötelező óvodába járás ideje alatt az óvodai nevelési folyamat célja, feladata, a gyermeki személyiség harmonikus fejlődésének elősegítése;
* a sajátos nevelési igényű gyermekek esetében folyamatos, speciális szakemberek segítségével végzett pedagógiai munka szükséges;
* a kiemelt figyelmet igénylő gyermekek iskolaérettségi kritériumai tükrözik a befogadó intézmény elvárásait az iskolába kerülő gyermekekkel szemben.

1. **GYERMEKVÉDELEMMEL ÖSSZEFÜGGŐ PEDAGÓGIAI TEVÉKENYSÉGEK**

A gyermek- és ifjúságvédelem célja: prevenció során feltárni a tényeket, okokat, amelyek a gyermekek fejlődését akadályozhatják, veszélyeztethetik.

Az óvodás gyermek családi helyzetének évenkénti felméréséhez szükséges szempontok:

* + az óvodások száma összesen,
  + ebből a veszélyeztetettek száma,
  + kiemelt figyelmet igénylő gyermekek (hátrányos helyzetű, halmozottan hátrányos helyzetű) száma,
  + három- vagy többgyermekes családban élők száma.

A gyermekek veszélyeztetettségének okait vizsgáló szempontok:

* családi környezet,
* családon kívüli környezet.

Feladatok:

* az ismeretek birtokában a szükséges lépések megtétele, balesetvédelem,
* gyermekvédelmi felelős segíti az óvodapedagógusok körültekintő gyermekvédelmi munkáját, baleset-megelőzését,
* a gyermekvédelmi felelős munkáját megbízás alapján végzi,
* évente kötelező a gyermekvédelmi program elkészítése, gyermekvédelmi ismeretek bővítése,
* rendszeres konzultáció, kapcsolattartás a óvodapedagógusokkal, az intézményvezetővel, a gyermekjóléti szolgálattal, esetmegbeszélések, szupervízió szervezése,
* családlátogatások, fogadóórák szervezése,
* támogatások megszervezése, lebonyolítása.

1. **A SAJÁTOS NEVELÉSI IGÉNYŰ GYERMEKEK ÓVODAI NEVELÉSE ESETÉN MEGFOGALMAZANDÓK A SAJÁTOS NEVELÉSI IGÉNYBŐL EREDŐ HÁTRÁNYOK CSÖKKENTÉSÉT SZOLGÁLÓ SPECIÁLIS FEJLESZTŐ TEVÉKENYSÉGEK**
2. **NEMZETISÉGI ÓVODAI NEVELÉSBEN RÉSZT VEVŐ ÓVODA ESETÉN**

**A NEMZETISÉG KULTÚRÁJÁNAK ÉS NYELVÉNEK ÁPOLÁSÁVAL JÁRÓ**

**FELADATOK**

1. **A NEVELŐTESTÜLET ÁLTAL SZÜKSÉGESNEK TARTOTT TOVÁBBI ELVEK**
2. **ÉRVÉNYESSÉGI NYILATKOZAT**

**A pedagógiai program érvényességi ideje:**

1. **LEGITIMÁCIÓS ZÁRADÉK**

**A programot a nevelőtestület ( % ) elfogadta**

**Dátum:**

**Aláírás:**

Jegyzőkönyv a ……./2013. számon.

**Jóváhagyta: Fenntartó:**

**Dátum:**

**Aláírás:**

**TARTALOMJEGYZÉK**

|  |  |
| --- | --- |
| **JOGSZABÁLYOK JEGYZÉKE** | **3** |
| **AZ ÓVODA HIVATALOS ADATAI** | **5** |
| **MŰKÖDÉSI ENGEDÉLY** | **5** |
| **1. BEVEZETÉS** | **5** |
| **1.1. A katolikus közoktatási intézmények küldetése** | **5** |
| **1.2.** **Az Egyház nevelésre irányuló alapelvei** | **7** |
| **1.3. A katolikus óvodák pedagógiai programjának elkészítésekor figyelembe kell venni** | **8** |
| **1.4. Az óvoda helyi nevelési alapelveinek, célkitűzéseinek megfogalmazása** | **8** |
| **2. KATOLIKUS GYERMEKKÉP, KATOLIKUS ÓVODAKÉP** | **8** |
| **2.1. Katolikus gyermekkép** | **8** |
| **2.2. Katolikus óvodakép** | **9** |
| **3. A KATOLIKUS ÓVODAI NEVELÉS FELADATAI** | **10** |
| **3.1. A hitre nevelés erősítése** | **10** |
| **3.2. Az egészséges életmód alakítása** | **11** |
| **3.3 Az érzelmi, az erkölcsi és a közösségi nevelés biztosítása** | **11** |
| **3.4. Az anyanyelvi-, értelmi fejlesztés és nevelés megvalósítása** | **13** |
| **4. A KATOLIKUS ÓVODAI ÉLET MEGSZERVEZÉSÉNEK ELVEI** | **13** |
| **4.1. Személyi feltételek** | **13** |
| **4.2. Tárgyi feltételek** | **14** |
| **4.3. Az óvodai élet megszervezése** | **14** |
| **Javaslat az óvodai csoportok napirendjére** | **15** |
| **A tevékenységek javasolt szervezeti formái** | **16** |
| **4.4. Az óvoda kapcsolatai** | **16** |
| **5. A KATOLIKUS ÓVODA TEVÉKENYSÉGI FORMÁI ÉS AZ ÓVODAPEDAGÓGUS FELADATAI** | **17** |
| **5.1. Hitre nevelés** | **18** |
| **5.2. Játék** | **19** |
| **5.3. Verselés, mesélés** | **20** |
| **5.4. Ének, zene, énekes játék, gyermektánc** | **21** |
| **5.5. Rajzolás, festés, mintázás, kézi munka** | **21** |
| **5.6. Mozgás** | **22** |
| **5.7. A külső világ tevékeny megismerése** | **22** |
| **5.8. Munka jellegű tevékenységek** | **24** |
| **5.9. A tevékenységekben megvalósuló tanulás** | **24** |
| **6. A FEJLŐDÉS JELLEMZŐI AZ ÓVODÁSKOR VÉGÉRE** | **25** |
| **7. GYERMEKVÉDELEMMEL ÖSSZEFÜGGŐPEDAGÓGIAI TEVÉ-KENYSÉGEK** | **26** |
| **8. A SAJÁTOS NEVELÉSI IGÉNYŰ GYERMEKEK ÓVODAI NEVELÉSE ESETÉN MEGFOGALMAZANDÓK A SAJÁTOS NEVELÉSI IGÉNYBŐL EREDŐ HÁTRÁNYOK CSÖKKENTÉSÉT SZOLGÁLÓ SPECIÁLIS FEJLESZTŐ TEVÉKENYSÉGEK** | **27** |
| **9. NEMZETISÉGI ÓVODAI NEVELÉSBEN RÉSZT VEVŐ ÓVODA ESETÉN A NEMZETISÉG KULTÚRÁJÁNAK ÉS NYELVÉNEK ÁPOLÁSÁVAL JÁRÓ FELADATOK** | **27** |
| **10. A NEVELŐTESTÜLET ÁLTAL SZÜKSÉGESNEK TARTOTT TOVÁBBI ELVEK** | **27** |
| **11. ÉRVÉNYESSÉGI NYILATKOZAT** | **28** |
| **12. LEGITIMÁCIÓS ZÁRADÉK** | **28** |

1. Katolikus Iskolák Magyarországon, 7,8,14. [↑](#footnote-ref-1)
2. Egyházi Törvénykönyv (C.I.C. 796.1. kánon) [↑](#footnote-ref-2)
3. Egyházi Törvénykönyv (C.I.C.803.2. kánon) [↑](#footnote-ref-3)
4. II. Vatikáni Zsinat „Gravissimum Educationis Momentum” (G.E.3.) [↑](#footnote-ref-4)